2015.05.29.

Szombathelyi Egyházmegyei Karitász Rév, Szombathely

Szombathelyi egyházmegyei karitász

Sajtóközlemény

befejeződött a „szombathelyi egyházmegyei karitász rév energetikai korszerűsítése” című projekt

**A Szombathelyi Egyházmegyei Karitász KEOP-4.10.0/E/12-2014-0101 számú projektjének megvalósítása 2015. május 29-én befejeződött.**

A Szombathelyi Egyházmegyei Karitász 2014. évben 12.983.536 Ft összegű vissza nem térítendő támogatást nyert az Európai Regionális Fejlesztési Alap és Magyarország költségvetése társfinanszírozásában. A támogatás segítségével 15.274.749 Ft összköltségvetésű beruházás keretében történt meg a Szombathelyi Egyházmegyei Karitász Szombathelyen működtetett RÉV szenvedélybetegeket ellátó nappali központjának energetikai korszerűsítése. A projekt során a központ épülete külső hőszigetelést, födém szigetelést kapott, egy új kondenzációs kombi gázkazán beszerelésével korszerűsítésre került a fűtési rendszer, illetve 10 db napelem került felszerelésre. A beruházás kivitelezési munkálatai 2015. májusban fejeződtek be.

A beruházásnak köszönhetően jelentősen javultak az intézmény épületének energetikai mutatói, csökkent az energiafelhasználás, csökkent a rezsiköltség, melynek révén a szervezet az így keletkező megtakarítást a jövőben a rehabilitáció hatékonyabbá tételére tudja fordítani.

A számszerűsíthető eredmények mellett a projekt további hozadéka, hogy lényeges javulás következett be az intézmény ellátottainak komfortérzetében, hiszen jelentősen javultak a központ által kínált szolgáltatások körülményei, mely még vonzóbb környezetet kínál az intézményhez segítségért fordulók számára, hozzájárul gyógyulásukhoz.